**SQH**

**zopakovať si:**

**Výstavy psov** – druhy, triedy, ocenenia, priebeh výstavy, príprava psa na výstavu, prihlásenie psa na výstavu, výstavný katalóg

**Kynologické organizácie** – svetová organizácia, slovenské (SPZ, ÚKK, ZŠK, SÚCHNO).

**Psy na pomoc ľuďom** – canisterapia, vodiace psy, asistenčné psy, signálne psy, záchranárske psy a rozdiely medzi nimi

**Choroby psov –** besnota, psinka parvoviróza, dysplázia, pyometra, auzejskeho choroba (pseudobesnota),....

Spracovať si **reprodukčnú sústavu** samíc a samcov králikov, kedy je pohlavná dospelosť a chovateľská dospelosť králikov a vysvetliť pojmy chovateľská dospelosť a pohlavná dospelosť, rozmnožovanie (párenie) králikov, gravidita králikov, odchov králikov a odstav králikov.

Poslať na e-mail: mich.chrenova@gmail.com do 30.3.2020 do 21:00 za spracovanie dostanete známku. Napísať vo worde a označiť word vaším priezviskom.

**Kožná sústava králik**

 Tvorí ochranný obal tela, chráni telo pred mechanickým poškodením, choroboplodnými zárodkami, účinkami niektorých chemických látok a zameraním. Slúži na reguláciu teploty telesnej, vylučuje pot a maz, vytvára sa tu vitamín D.

 Králičia koža tvorí asi 18% hmotnosti tela. Produktom kože je srsť. Tvoria ho tieto druhy chlpov – podsadové, krycie chlpy, pesíky, hmatové chlpy. Podsadové sú krátke, jemné a zvlnené chlpy, Krycie chlpy sú mierne zvlnené u koreňa, v druhej polovici rovné, sú dlhšie ako podsadové, na jeden krycí chlp pripadá 30-40 chlpov podsadových. Pesíky sú rovné, najdlhšie, v srsti je ich najmenej. Hmatové chlpy majú špecifickú funkciu.

 Srsť niektorých plemien má veľký význam ako produkt chovu – kožušín alebo vlna (angorské králiky).

Koža – najkvalitnejšie kožky majú králiky v zimnom období. Koža sa sťahuje do vaku – srsťou dovnútra. Suší sa pomaly v dobre vetrateľnom priestore a nachádza sa na napináku. Po zaschnutí sa odstraňuje podkožný tuk, hlava, hrudné končatiny. Ceny za kus sú rôzne závisí to od sfarbenia a hmotnosti kože.

Vlna - Vlna angorského králika je najjemnejšia vláknová surovina, dokonca jemnejšia ako kašmír a má blahodarné účinky pre zdravie človeka. Československo bolo v 60. rokoch minulého storočia špičkou v produkcii angorskej vlny. Niektorí chovatelia vtedy mali aj 100 kusov. Srsť angory sa strihá približne každé štyri mesiace a musí byť dlhá 3 až 5 cm. Angorská vlna nie je iba kvalitná a veľmi jemná, ale je známa aj pre svoje zdravotné účinky. Je vynikajúca hlavne pre reumatikov. Vyrába sa z nej spodná bielizeň, ktorá má vynikajúcu výhrevnosť. Aj preto je drahšia ako ovčia vlna. Na jeden teplý sveter by ste potrebovali približne 500 gramov angorskej vlny a z jedného králika by sa za rok dali uštrikovať takmer dva kvalitné svetre.  Angorská vlna je elektrostatická, obmedzuje potenie a stimuluje krvný obeh. Oblečenie z nej sa vyznačuje vysokou odolnosťou proti zime. Je jemnejšia ako kašmírová vlna. Produkcia srsti v prepočte na kilogram živej hmotnosti je 4-krát vyššia ako u oviec. Srsť má 10-násobne lepšie tepelné vlastnosti ako ovčia vlna a je aj 4-násobne ľahšia. Z 1 kg ovčej vlny sa získa 30 m dlhé vlákno, z angory je to až 180 m. Cena za 10-gramové klbko 100 % angorskej vlny sa pohybuje okolo 5 eur. Vlna: Ročne dá jeden kus 700 - 1 000 g vlny. Za jeden deň narastie srsť o 0,7 mm

**Ustajnenie králikov**

Ustajnenie králikov závisí či je králik chovaný v drobnochove alebo v intenzívnych chovoch alebo či je chovaný ako domáci maznáčik v byte alebo v dome jeden králik.

**Ustajnenie v drobnochove** – králiky sú ustajnené v tzv. králikárňach.

Kotercový systém -najrozšírenejšia technológia ustajnenia. Môže byť chov vo vonkajších králikárňach s rôznym počtom kotercov alebo umiestnenie v krytom priestore. Chov králikov môže prebiehať chov na podstielke alebo chov na roštoch.

***Vonkajšie králikárne*** – miesto vybrať tak aby boli chránené králiky pred výkyvmi počasia. Väčšinou sa orientujú na východ alebo juhovýchod – vytvára to optimálne svetelné a tepelné podmienky, nedochádza k extrémnym výkyvom teplôt. Predná strana nesmie byť orientovaná v smere najčastejších vetrov a dažďov. Keby boli orientovaná na juh a juhozápad v lete by králiky v týchto králikárňach trpeli silným teplom a prehrievali by sa. Výhoda vonkajších králikární je, že králiky sú otužilé a majú lepší zdravotný stav. Nevýhodu je, že v zime zamŕza často voda a problémy pri odchove mláďat.

Králikárne sú na vyvýšených nožičkách cca 10 cm od zeme. Väčšinou tieto králikárne majú 4,6 alebo 9 kotercov. Z troch strán sú pevné steny a predná je tvorená dverami z pletiva. Strecha má presahovať o 10 – 15 cm a podlaha môže byť rôzna – pevná, roštová, kombinovaná.

Výbava jedného koterca:

* + napájačky, kŕmidlá (musia byť ťažké, aby ich neprevrátil králik), jasle
	+ závesné zásobníkové kŕmidlo na jadrové krmivo
	+ závesné zásobníkové napájadlo
	+ rebrinové kŕmidlo (jasle na seno)
	+ pre samice k dispozícii drevené búdka
	+ na 1 zviera sa počíta 0,5 – 1 m2 podlahovej plochy

***Vnútorné králikárne*** – králikáreň sa nachádza v budove, stajni, maštali. Vhodný odchov mláďat, nevýhoda zhoršená mikroklíma – vlhkosť, čpavok. Ak sa nakazí jeden králik nejakou chorobou ľahko sa choroba prenesie na ostatné králiky

***Kombinované králikárne*** – sú to vonkajšie králikárne s prístreškom. Pri vhodnom zateplení sú bezproblémové odchovy mláďat.

**Intenzívne chovy** – králiky sa nachádzajú pri tomto spôsobe chovu v klimatizovaných halách, kde sú umiestnené v klietkovom systéme ustajnenia (klietky z pletiva, ktoré je chránené proti korózií). Klietky sú v niekoľkých poschodiach nad sebou uložené a sú bez podstielky. To umožňuje využitie hál maximálne. Klietkový systém umožňuje automatické kŕmenie a mechanizáciu.

Základné najbežnejšie typy klietok :

* + zostava flat deck – jednoradová
	+ dvojetážové usporiadanie klietok nad sebou
	+ kaskádové (kalifornské usporiadanie)

Kŕmenie, napájanie, odstraňovanie hnoja je plne automatizované.

**Ustajnenie v byte, dome** – klietka by nemala stáť uprostred miestnosti. Mala by byť ideálne v nejakej pokojnejšej časti miestnosti, ale s dobrým výhľadom do priestoru. Zariadenie klietky – jasličky, miska na jadrové krmivo alebo granule, miska na vodu alebo napájačka, záchod, vhodná podstielka.

**Výbehy pre králiky** zariadenia pre chov králikov môžu byť doplnené o výbehy. Využívajú sa napríklad pri chove králikov na výkrm v drobnochove, pri zdravotných problémoch, pri chove výstavných králikov a tiež aj u niektorých plemien veľkých a králikov zajačích, ich pohyb ovplyvňuje rast kostry a svalstva. Výbehy: prenosné, neprenosné, kombinované.

Králiky by mali byť chránené výkyvmi počasia. Treba zabezpečiť výbeh tak, aby sa nepodhrabali a neušli. Pletivo by malo byť zapustené do zeme minimálne 20 cm.

Hlavný zdroj výživy vo výbehu je zelený porast. Pokiaľ zostávajú králiky stále vo výbehu je potrebné zabezpečiť výbeh tak, aby sa tam nedostali dravce.

Ako podklad sa vo výbehoch používa piesok.